**Padomi rēķina aizpildīšanai**

**Ja aukles pakalpojums sniegts pilnā apjomā**

Kolonnā “Nosaukums” – norāda bērna vārdu un uzvārdu. Ja pieskata vairākus bērnus – katra bērna vārdu raksta savā rindā.

Kolonnā “Mērvienības” nekas netiek mainīts, tur paliek mērvienība “dienas”.

Kolonnā “Daudzums” norāda konkrētā mēneša darba dienu skaitu, piemēram, jūnijā ir 20 darba dienas, kolonnā raksta skaitli 20.

Kolonnā “Samaksa par dienu” ieraksta izrēķināto vienas dienas samaksu. Pašvaldības atbalsts ir 295,63 euro. Šo summu izdala ar konkrētā mēneša darba dienām, piemēram, jūnijā 295,63: 20 = 14,781. Gala rezultātu matemātiski noapaļo līdz 2 cipariem aiz komata un kolonnā ieraksta 14,78. Šī summa katru mēnesi būs citāda, jo tas atkarīgs no konkrētā mēneša darba dienu skaita, piemēram, jūlijā 295,63: 21 = 14,077 (kolonnā rakstīsiet noapaļoto summu 14,08).

Kolonnā “Summa” ierakstiet pilno pašvaldības atbalsta summu 295,63 euro.

**Ja aukles pakalpojums nav sniegts pilnā apjomā**

Kolonnā “Nosaukums” – norāda bērna vārdu un uzvārdu. Ja pieskata vairākus bērnus – katra bērna vārdu raksta savā rindā.

Kolonnā “Mērvienības” nekas netiek mainīts, tur paliek mērvienība “dienas”.

Kolonnā “Daudzums” norāda konkrētā mēnesī precīzo dienu skaitu, kad sniegts pakalpojums, piemēram, līgums noslēgts 13.jūnijā, tātad pakalpojums sniegts 12 darba dienas, vai bērns jūnijā nav bijis pie aukles 7 dienas un nav arī ārsta zīme par slimību, tad šajā kolonnā pretī bērna vārdam un uzvārdam ieraksta skaitli 13, jūnijā ir 20 darba dienas, 7 dienas pakalpojums nav sniegts, pašvaldības atbalstu var saņemt par 13 dienām.

Kolonnā “Samaksa par dienu” ieraksta izrēķināto vienas dienas samaksu. Aprēķinu veic tāpat, kā gadījumā, ja sniegts pakalpojums pilnā apjomā.

Kolonnā “Summa” ierakstiet aprēķināto pašvaldības atbalsta summu par konkrēto dienu skaitu, kas minētas kolonnā “Daudzums”. Piemēram, kolonnā “Daudzums” ir skaitlis 12, samaksa par vienu darba dienu jūnijā ir 14,78 euro, kolonnā “Summa” raksta 177,36 euro, jo 12 X 14,78 = 177,36.